Grimbæk
Grimbæk (dansk) eller Grimbek (tysk) er en 9,5 km lang å i det nordlige Angel i Sydslesvig. Åen udspringer på en højde på 50 m i skoven Husbyris ved Husby, løber vest for Fulbro (Voldewraa) og tvær igennem Langballe og munder ved Ladkær (Laikier) nord for Undevad og overfor skovkuplen Knøs i Langballe Å. Mellem Spang og Katbjerg danner åen sognegrænsen mellem Husby og Grumtoft Sogne. I administrativ henseende ligger åen i Slesvig-Flensborg kreds i den nordtyske delstat Slesvig-Holsten, i den danske tid i Husby Herred (Flensborg Amt).

Åen er første gang nævnt 1648. Navnet er en ellipse (ord-udladelse) for Grumtoft Bæk.

Noter 

Vandløb i Slesvig-Holsten
Angel